Kom ons Kliek - Lid Profiel: EnkelKajuit
38 – Potchefstroom, Noord-Wes, Suid-Afrika
Tyd om my single cab in te ruil op 'n double cab
Verander: 13 Mei 2018
144cm (4' 8.7") - 188cm (6' 2.0")
Dis nou half moeilik om te besluit waar presies lê die lyn tussen lighartige inleiding, brutale eerlikheid, of manifesto wat dalk later in 'n hof teen my gebruik kan word...
Ek sou myself beskryf as 'n hardwerkende, konserwatiewe Christen man. My geloof, familie, vriende en werk is vir my baie belangrik. Alhoewel dit die laaste tyd voel asof werk die oorhand in my lewe kry probeer ek hard om gebalanseerd te leef.
Ek het bietjie 'n aweregse sin vir humor en sien gewoonlik die snaakse deel van 'n sitsuasie raak - wat nie altyd 'n goeie ding is nie, maar ek glo dis darem beter as om altyd somber en pesimisties te wees.
Ek het nog wat vandag seker beskryf kan word as redelike outydse waardes, maar wat basies beteken goeie maniere, respek vir ander mense, die deur vir 'n dame oopmaak en 'n stoel vir haar uit trek.
Ok as ek dan so awesome is hoekom is ek steeds single. Baie goeie vraag!
Ek het al baie getop daaroor - soos ons almal seker maar wat 'n dating site as 'n goeie opsie beskou ;)
Ek dink dit is maar 'n kombinasie van bietjie picky wees, werk eerste stel, en meeste sosiale funksies vermy soos die pes. Dit is ook moeilik deesdae om mense te ontmoet anders as deur die werk - en ek dink om met iemand waarmee jy saam werk betrokke te raak is net 'n resep vir 'n ramp.
My droom vrou moet 'n super model wees in die oggende, gemeenskap diens doen in die middag, 'n bobaas kok wees saans en sy moet ook nie haar deeltydse biltong besigheid verwaarloos nie...
Mooi droom om te hê, maar kom ons wees realisties!
Basies is ek opsoek na 'n goeie vrou - wat amper meer onrealisties klink in vandag se terme as die beskrywing bo - maar op die einde van die dag kom als maar terug na Christenskap en integriteit. Iemand wat onafhanklik en hardwerkend is en 'n goeie sin vir humor het om vir al my simpel grappies te lag. Sy moet defnitief 'n optimistiese uitkyk op die lewe hê.
Ek glo nie dit is so belangrik om al dieselfde belangstellings en stokperdjies te deel nie, maar eerder om mekaar te ondersteun in elkeen se eie belanstellings. Om die moeilike dele van die lewe saam aan te pak en die mooi dinge in die lewe te deel. Saam met die regte persoon is enige aktiwiteit lekker want dit gaan meer oor die tyd saam spandeer as enige iets anders.
Ok wow as jy al die pad tot hier gelees het en jou oë minder as 3 keer gerol het is dit defnitief 'n teken dat jy my moet kontak.
EnkelKajuit het nog nie enige aanbevelings van vriende af nie.
Gemaklik; Intelligent; Realisties; Uitgesproke
Barmhartigheid; Chemie; Eerlikheid; Getrouheid; Goedhartigheid; Humor; Liefdadigheid; Meegevoeligheid; Toewyding; Vriendelikheid